Joniškio rajono savivaldybės
TARYBA

SPRENDIMAS

dėl Joniškio rajono savivaldybės tarybos 2017 m. balandžio 28 d. sprendimo Nr. T-107 „Dėl joniškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

2017 m. rugpjūčio 30 d. Nr. T-209

Joniškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos atliekų tvarkymo įstatymo 28 straipsnio 1 dalimi, atsižvelgdama į 10-ajį viešojo sektoriaus apskaitos ir finansinės atskaitomybės standartą „Kitos pajamos“, patvirtintą Lietuvos Respublikos finansų ministro 2008 m. balandžio 28 d. įsakymu Nr. 1K-161, Joniškio rajono savivaldybės taryba n u s p r e n d ž i a:

1. Pakeisti Joniškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Joniškio rajono savivaldybės tarybos 2017 m. balandžio 28 d. sprendimu Nr. T-107 „Dėl Joniškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“, 18.3, 20.3, 21, 22 ir 33 punktus ir išdėstyti juos taip:

„18.3. kintamoji rinkliavos dedamoji daugiabučių gyvenamųjų namų būsto savininkams apskaičiuojama pagal Nuostatų priede „Kintamųjų dedamųjų dydžių lentelė“ nustatytą kintamosios dedamosios dydį padauginus iš būste gyvenančių gyventojų skaičiaus;

20.3. kintamoji rinkliavos dedamoji juridiniams asmenims, besinaudojantiems daugiabučių gyvenamųjų namų komunalinių atliekų surinkimo aikštelėmis, apskaičiuojama pagal Nuostatų priede „Kintamųjų dedamųjų dydžių lentelė“ nustatytą kintamosios dedamosios dydį padauginus iš juridinio asmens darbuotojų skaičiaus.

21. Nesant galimybės pagal Rinkliavos administratoriaus naudojamų registrų duomenis nustatyti ir / ar mokėtojui neteikiant, netikslinant duomenų, pagal kuriuos nustatoma atliekų turėtojo rūšis (fizinis ar juridinis asmuo), veiklos rūšies parametrai ar kiti parametrai, pagal kuriuos apskaičiuojama mokėtina vietinė rinkliava, mokėtojas, Rinkliavos administratoriaus sprendimu, priskiriamas atliekų turėtojų grupei, kurios pastovioji ir kintamoji rinkliavos dalys už parametrus per metus yra didžiausios.

22. Mažiausias laikotarpis, už kurį mokėtojui gali būti skaičiuojama vietinė rinkliava – vienas kalendorinis mėnuo. Vietinės rinkliavos pajamų priskaitymai buhalterinėje apskaitoje daromi kiekvieną mėnesį.

33. Vietinė rinkliavos permoka grąžinama, jeigu prašymas dėl jos grąžinimo pateiktas per dvejus metus nuo grąžinti prašomos įmokos sumokėjimo datos“.

2. Papildyti Joniškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Joniškio rajono savivaldybės tarybos 2017 m. balandžio 28 d. sprendimu Nr. T-107 „Dėl Joniškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ priedo II skyriaus Kintamųjų dedamųjų dydžių lentelę eilutėmis ir išdėstyti taip:

II skyrius

Kintamųjų dedamųjų dydžių lentelė

Vietinės rinkliavos kintamoji dedamoji 1 gyventojui, besinaudojančiam daugiabučių gyvenamųjų namų konteineriais – 5,04 Eur / metus
Vietinės rinkliavos kintamoji dedamoji juridiniam asmeniui, besinaudojančiam daugiabučių gyvenamųjų namų komunalinių atliekų surinkimo aikštelėmis / konteineriais, 1 darbuotojui – 5,04 Eur / metus

3. Nustatyti, kad vietinė rinkliava už komunalinių atliekų surinkimą iš atliekų turėtojų ir atliekų tvarkymą už 2017 metų antrą pusmetį apskaičiuojama pagal šiuo sprendimu pakeistus Joniškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Gediminas Čepulis